TUF ไตรมาสแรกชะลอตัว ก่อนเติบโตดีใน Q2คาดดีลซื้อ Bumble Bee เสร็จครึ่งหลังปี 2558
บล.เมย์แบงก์ กิมเอ็ง ผลประกอบการ TUF จะชะลอตัวในไตรมาส 1/58 อย่างไรก็ตาม คาดว่ากำไรจะเติบโตแข็งแกร่งขึ้นในไตรมาส 2/58 ขณะที่การซื้อกิจการ Bumble Bee คาดว่าจะเป็นไปตามกำหนดการณ์เดิมในครึ่งปีหลังของปี 58 ซึ่งจะเป็นอัพไซด์ต่อประมาณการ
9 เม.ย. 2558

บล.เมย์แบงก์ กิมเอ็ง (ประเทศไทย) ระบุในบทวิเคราะห์ (9 เม.ย.) คาดผลประกอบการของบริษัท ไทยยูเนี่ยน โฟรเซ่น โปรดักส์ จำกัด (มหาชน) หรือ TUF จะชะลอตัวในไตรมาส 1/58 จากผลของฤดูกาลและอัตรากำไรถูกกดดันจากราคาปลาทูน่าลดลง
อย่างไรก็ตาม คาดว่ากำไรจะเติบโตแข็งแกร่งขึ้นในไตรมาส 2/58 เนื่องจากเข้าสู่ไฮซีซั่นของธุรกิจกุ้ง ลูกค้า OEM กลับมาสั่งซื้อทูน่ามากขึ้นหลังจากราคาลดลงสู่ระดับต่ำ คาดปริมาณส่งออกเพิ่มขึ้น ขณะที่การซื้อกิจการ Bumble Bee ยังคาดว่าจะเป็นไปตามกำหนดการณ์เดิมในครึ่งปีหลังของปี 58 ซึ่งจะเป็นอัพไซด์ต่อประมาณการ โดยเชื่อว่ากลยุทธ์การซื้อกิจการของ TUF จะขับเคลื่อนการเติบโตของบริษัทอย่างมีนัยสำคัญ ยังคงคำแนะนำ ซื้อ TUF ราคาเป้าหมาย (ประเมินด้วย PER 16 เท่า) 23.80 บาท
 
อ่านต่อ…